*Projekts*

**LATVIJAS REPUBLIKAS MINISTRU KABINETS**

2018.gada \_\_.\_\_\_\_\_\_\_\_ Noteikumi Nr.\_\_\_\_\_

Rīgā (prot. Nr.\_\_\_\_\_\_.§)

**Grozījumi Ministru kabineta 2013.gada 26.marta noteikumos Nr.163 „Valsts budžeta līdzfinansējuma piešķiršanas kārtība ārvalstu filmu uzņemšanai Latvijā”**

Izdoti saskaņā ar Filmu likuma

11.pantu

1. Izdarīt Ministru kabineta 2013.gada 26.marta noteikumos Nr.163 „Valsts budžeta līdzfinansējuma piešķiršanas kārtība ārvalstu filmu uzņemšanai Latvijā” (Latvijas Vēstnesis, 2013, 67.nr.; 2013, 169.nr.) šādus grozījumus:
	1. Izteikt 3.punktu šādā redakcijā:

„3. Projektu konkursam var iesniegt sīkie (mikro) komersanti, mazie, vidējie un lielie komersanti atbilstoši Komisijas 2014.gada 17.jūnija Regulas (ES) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu (turpmāk – Regula Nr.651/2014) 1.pielikumā un 2.panta 24.punktā noteiktajam, kuri normatīvajos aktos noteiktajā kārtībā reģistrēti kā filmu producenti un kuri ir noslēguši līgumu par nodomu uzņemt filmu Latvijā ar Latvijas filmu producentu reģistrā un Latvijas komercreģistrā reģistrētu filmu producentu.”.

* 1. Izteikt 4.punkta ievaddaļu šādā redakcijā:

„4. Līdzfinansējumu var piešķirt saskaņā ar Regulas Nr.651/2014 54.pantu, nepārsniedzot Regulas Nr.651/2014 4.panta 1.punkta aa) apakšpunktā minēto robežvērtību un ievērojot Regulas Nr.651/2014 1.panta 2.punkta a) un b) apakšpunktu attiecībā uz atbalsta programmas vidējo gada budžetu, kā arī, ja projekts atbilst visiem šādiem nosacījumiem:”.

* 1. Izteikt 5.1.apakšpunktu šādā redakcijā:

„5.1. projekta iesniedzējs atbilst grūtībās nonākuša komersanta pazīmēm, kas noteiktas Regulas Nr.651/2014 2.panta 18.punktā.”.

* 1. Papildināt 5.punktu ar 5.2.1 apakšpunktu šādā redakcijā:

„5.2.1 uz projekta iesniedzēju attiecas neizpildīts līdzekļu atgūšanas rīkojums saskaņā ar iepriekšēju Eiropas Komisijas lēmumu, kas minēts Regulas Nr.651/2014 1.panta 4.punkta „a” apakšpunktā”.

* 1. Izteikt 7.punktu šādā redakcijā:

„7. Šo noteikumu 36.punktā noteikto centra atbalstu vienam līdzfinansējuma projektam var apvienot ar atbalstu vienām un tām pašām attiecināmajām izmaksām, kas sniegts citā valsts atbalsta programmā vai individuālajā projektā, ievērojot Regulas Nr.651/2014 8.panta 3. un 5.punktu un nepārsniedzot maksimāli pieļaujamo atbalsta intensitāti, kas noteikta Regulas Nr.651/2014 54.panta 6.punktā.”.

* 1. Papildināt 12.8.apakšpunktu aiz vārda „tāmi” ar vārdiem iekavās „(*euro* bez PVN)”.
	2. Izteikt 13.punktu šādā redakcijā:

„13. Projektā iekļauj aizpildītu projekta iesnieguma veidlapu un šo noteikumu 12.punktā minētos dokumentus. Projektu sagatavo latviešu valodā, izņemot, ja centra apstiprinātajā konkursa nolikumā nav noteikts citādi. Filmas scenāriju iesniedz latviešu, angļu vai krievu valodā.”.

* 1. Izteikt 17.2.apakšpunktu šādā redakcijā:

„17.2. atbilstoši projekta vērtēšanas kritērijiem (2.pielikums), lai izvērtētu projekta kvalitāti saistībā ar konkursa mērķi, ievērojot Regulas Nr.651/2014 54.panta 2.punkta prasības.”.

* 1. Papildināt 25.punktu aiz vārdiem „noslēgt līdzfinansējuma līgumu” ar vārdiem „ievērojot Regulas Nr.651/2014 54.panta 9.punktā noteikto.”.
	2. Izteikt 29.punkta ievaddaļu šādā redakcijā:

„29. Par attiecināmajām (līdzfinansējamām) tiek noteiktas producēšanas un pirmsproducēšanas izmaksas, kas atbilst šādiem kritērijiem:”.

* 1. Svītrot 29.4.13.apakšpunktā vārdus „un kuru dzīvesvieta deklarēta Latvijā”.
	2. Papildināt noteikumus ar 30.1 punktu šādā redakcijā:

„30.1 Centrs pārbauda atbalsta stimulējošo ietekmi atbilstoši Regulas Nr.651/2014 6.panta 2.punkta nosacījumiem. Ja darbi pie projekta īstenošanas ir uzsākti pirms atbalsta pieteikuma iesniegšanas atbalsta sniedzējam, tad visas projekta izmaksas kopumā ir neattiecināmas. Projektu uzsāk īstenot, kad visas atbalstu piešķirošās institūcijas ir pieņēmušas lēmumus par atbalsta piešķiršanu.”.

* 1. Izteikt 32.punkta ievaddaļu šādā redakcijā:

„32. Līdzfinansējuma saņēmējs iesniedz centrā pieteikumu finansējuma izmaksai. Līdzfinansējuma izmaksas kārtību paredz centra apstiprināts konkursa nolikums. Līdzfinansējumu var izmaksāt divās daļās, ja tas iepriekš paredzēts konkursa nolikumā. Pieteikumu līdzfinansējuma otrās daļas izmaksai iesniedz centrā trīs mēnešu laikā pēc filmas veidošanas beigām Latvijā, pievienojot šādus izmaksas apliecinošus dokumentus:”.

* 1. Papildināt 32.1.apakšpunktu aiz vārda „summas” ar vārdiem iekavās „(*euro* bez PVN)”.
	2. Papildināt 34.punktu ar otro teikumu šādā redakcijā:

„Uzraudzības nolūkos visu ar atbalsta sniegšanu saistīto dokumentāciju atbalsta sniedzējs un atbalsta saņēmējs atbilstoši Regulas Nr.651/2014 12.panta 1.punktam glabā desmit gadus.”.

* 1. Izteikt 36.punktu šādā redakcijā:

„36. Līdzfinansējuma apmērs ir:

36.1. 25 % no līdzfinansējuma līgumā norādīto attiecināmo izdevumu kopsummas, ja filmas pamatdarbība norisinās Latvijā vai filmas gala versijā tiek izmantota Latvijas ainava vai arhitektūra, iekļaujot filmā identificējošas norādes par Latviju;

36.2. 20 % no līdzfinansējuma līgumā norādīto attiecināmo izdevumu kopsummas, ja filmas gala versijā nav iekļauta identificējoša norāde par Latviju.”.

* 1. Papildināt noteikumus ar 40. un 41.punktu šādā redakcijā:

„40. Centrs nodrošina Regulas Nr.651/2014 9.panta 1. un 4.punktā noteiktos publicitātes pasākumus.

41. Ņemot vērā Regulas Nr.651/2014 darbības termiņu, lēmums par atbalsta piešķiršanu var tikt pieņemts līdz 2021.gada 30.jūnijam.”.

* 1. Papildināt 2.pielikumu ar 6.punktu šādā redakcijā:

|  |  |  |
| --- | --- | --- |
| **„6.** | **Vispārīgā kultūras kritērija vērtējums (tēma, tēli, vide,****notikumi, mākslinieciskais risinājums)** |  |
| 6.1. | mākslinieciski izcils filmas projekts, kura saturs veicina Latvijas atpazīstamību | 5 |
| 6.2. | mākslinieciski izcils filmas projekts | 3 |
| 6.3. | mākslinieciski labs filmas projekts | 2 |
| 6.4. | mākslinieciski viduvējs filmas projekts | 1” |

1. Noteikumi stājas spēkā 2019.gada 1.janvārī.

Ministru prezidents M.Kučinskis

Kultūras ministre D.Melbārde

Vīza: Valsts sekretāre D.Vilsone

Mednis 67358859

Edgars.Mednis@nkc.gov.lv